GOLD
బులియన్‌ మార్కెట్‌లో తగ్గిన పసిడి ధరలు
న్యూఢిల్లీ, జూలై 18: బులియన్‌మార్కెట్లలో పసిడి ధరలు మరోసారి వందరూపాయలు తగ్గాయి. పది గ్రాముల బంగారం దేశరాజధాని పరిసర మార్కెట్ల లో 28,950లకు పడిపోయింది. వెండిధరలు కొంత పెరిగి కిలో 38,180 రూపాయలుగా చేరా యి. పారిశ్రామిక యూనిట్లు, నాణేల తయారీదా రుల నుంచి కొనుగోళ్లు పెరగడమే ఇందుకు కీలకం. పసిడిరంగపరంగా చూస్తే 0.12శాతం పెరిగి 1229.90 డాలర్లుగా ఔన్స్‌ధరలు పలికాయి. అమె రికా బాండ్‌రేట్లపెంపు ఆశలు అడుగంటడంతో డాలరు కొంత దిగజారింది.
అమెరికా ఆర్థిక గణాం కాలు సానుకూలంగా ఉండటంతో అంతర్జాతీయ మార్కెట్లలో ధరలు కొంత స్థిరంగా కొనసాగాయని అంచనా. వీటికితోడు వివిధ ప్రాంతాల్లో నెలకొన్న భౌగోళిక పరిస్థితులు కూడా ధరలపైప్రభావం చూపి స్తున్నాయి. వెండిధరలు కూడా 0.19శాతంపెరిగి ఔన్స్‌ ఒక్కింటికి సింగపూర్‌మార్కెట్‌లో 15.98 డాలర్లు పలికింది. దేశరాజధాని పరిసరమార్కెట్లలో 99.9 కేరట్లు, 99.5 కేరట్ల బంగారంరూ.100 చొప్పు న తగ్గి 29,950 రూపాయలు, 28,800 రూపాయలుగా నిలిచింది. శనివారం 190 రూపా యలు పెరిగింది. సవర్లలోచూస్తే బంగారం ధరలు 24,400 రూపాయలుగాఉన్నాయి. ఇక వెండిధరల పరంగాచూస్తే 180 రూపాయలుపెరిగి 38,180కి చేరింది. వారం వారంపంపిణీ కింద చూస్తే 170 పెరిగి 37,170కి చేరింది. వెండినాణేలపరంగా చూస్తే ప్రతి వందనాణేల కొనుగోలుకు 70వేలు, విక్రయాలకు రూ.71వేల చొప్పునధరలు కొనసాగాయి.